钦定古今图书集成/方舆汇编/职方典/第1056卷 > 建宁府山川考四 府志
## 钦定古今图书集成/方舆汇编/职方典/第1056卷 > 建宁府山川考四 府志

政和县

黄熊山　县治在其麓，相传有黄熊见此。又其山如斾，亦名文斾山。东有大风，西有望浙，南有文笔，北有湛卢，四山之胜，皆挹于此。山间有白云精舍，俗名“上天堂。” 堂侧有云峤井，深广不满尺，纵不能二尺许，源出石窦，不满不溢。万历中，令车鸣时，命从人遍酌，至百五十瓢不能竭，其涌大诧奇也。

铜盘山　，在县东三十里，高数千仞，胡仙姬尝炼丹于此，丹成上升，遗铜盘山上，有欲持去者，即化为石炉。有飞升岩，下有龙井，仙姬疑《武夷山》所称胡氏女也。

大风山　在县东南十五里。岩峦秀拔，绝类庐山五老峰。商周之世有赵元崎者，彭祖鼓师也，受控鹤仙人丹诀，于此修道。尝言不畏大风则大山可登，后于此飞升。峰背有三巨迹，号“仙牛迹” ，世传皇太姥魏夫人尝乘牛出焉。石室左有观音岩，右有罗汉洞，有泗洲禅僧石像，上有宝胜庵。

下药山　，山下石泉清甘，冬温夏冽，阴阳家取以定铜壶刻数，名“定漏泉。”

金字山　下有桃源处士范公祠。范公唐末人，居此山之下。纯厚孝友，教九子皆为善人。乡邑有争，必往质焉。闻其德言，皆顿首谢去。以上寿无疾卒。

寿坑山　，其最高者天柱峰，峰巅巨石数十仞，状如狮子，曰“狮子岩” ，巨石侧立如人，曰罗汉岩，曰将军岩，皆数十仞。又有屏风石、葫芦石，又有石室，可容数百人。而狮子岩傍又有圆照庵，庵前有圣水，凡三，石井一。井外狭内广，深不可测，旧传神龙所居。遇旱，投以铁石，雷雨立至。旁有泉，清甘可饮。昔见有双牛斗其傍者，取石击之，牛奔入穴，雷雨大作。

池栋山　岩壁峭耸，横截溪流如屋栋。下有两穴，以泄东池之水。

洞宫山　，道家三十七福地也。其山重叠九峰，如莲叶然，谓之“九莲峰。” 昔有魏、虞二真人炼丹于此，因号为“神化洞天” 、九莲峰，峰下涧草多萱，或曰弃馀丹所化。其谷名“洋” ，谓其平衍若水洋洋矣。洋谷之地，银沙出焉。馀四五里夹岫如壁，更迭起伏，而皆回拱。九莲峰下，宋坑冶司基址犹存。自坑冶司至西门岭，官道在焉。自岭右行，奇峰峭拔，沿涧多白鹤花。其左右皆石壁，上载乔松，谓之翠屏峰。自翠屏峰罄折而南，岑楼岩屋，巍然并立，名东西二宝台峰。委曲而西，山势开豁，有平田数顷，魏虞二真人宫在焉，曰“魏虞洞天。” 宋黄干书额。旁有禅院，亦名洞宫。出山门南望，有十奇焉。遥见青石坛，高三百六十尺，如笾豆然者，真人飞升所也，名仙人坛。坛左右有二香山，峰有莲花石，有石蟆岩，有观音，有罗汉，皆绝奇也。坛东石笋插天，而南为绝壁，上有五龛，龛皆如凿，而阔皆三丈馀，是为真人炼丹室。室南为狮子岩，其首圆大而怪，高入云中，草树丛生，若拳毛倒披，方窦横开，若口回顾。狮子岩下五里滩，有巨石如龟形，名石龟坑，此十奇矣。按《太姥山老子真经》，魏夫人栖真罗浮太霞洞宫四处，则魏真人者，魏夫人也。

芝山　岩间有石如龙，下有“会仙庵。”

九蓬山　，其最高而葱翠雄峙者，龙马峰也。宋末，太学生蒋粹翁，先世家此山之下，舍侧有龙潭，所养牝马，入潭而浴，生驹焉。龙首马身，状如《河图》。父老语之曰：“此马与龙媾，瑞物也。昔仲尼笔削《六经》而麒麟出，今晦翁表章《四书》而龙马生，盖其应乎。” 粹翁先世闻之甚喜，养马殊谨。后牧放林中，竟失所在。粹翁诗有“千载圣人闽海出，喜看龙马亦腾骧” 之句。

佛字山　石上有纹成“佛” 字。

《满月山　》，山势孤耸，峰圆若满月然。顾思远炼丹，此山白日飞升。后樵人入山，见两翁奕棋，飞

昇坛，上并化鹤冲举山下有南漈院，有龙井。蒋粹翁宋亡不出，隐此山之下。

浙山　一名“望浙峰” ，仙姬鱼道超，从武夷山中受控鹤山人丹诀，修道此山，时时登山候望。控鹤仙人在浙东天台山，华真仙师第七子也，故名“浙山” 矣。山上有仙池，宋末里民于此避范汝为乱，全活以数千人。

南禅山　峰峦秀异，上有龙井。

奖山　。其山峭壁入云，扳缘石梯而上。及至峰顶，坳涳若臼，中涵平田百馀亩。唐僧元奖尝游焉，曰：“此白象卷湖形也。” 创庵其上，遂名奖公庵。元僧慧空复创庵于奖公东，相去五十步。慧空，古田苏氏子也。初为瓯宁刘氏家童，比长，往依垕山堂，又往浦城万寿寺，投礼清勤为师。后至奖公庵，庵尼却之，遂于庵东结茅。慧空，不悟性而急于成佛，或教之焚身，则佛可成。乃于大德庚子七月望日入塔烧身，仍自为“慧空菩萨” 之号，命徒塑像尊称之。又有东梅女子，因旱凿山成圳，引水南注，东梅之田遂为沃饶。乡人即圳上创庵像之。山有观音岩、白牛岩、石龙洞、双门洞、葫芦潭、七圣潭，皆胜境也。慧空庵东十里绝𪩘上有吴公所筑望海堂。石梯岩下有普照庵。飞凤山　一名正拜山，一名黄华山，上有英烈庙，祀唐张谨。谨以福建招讨使击黄巢于铁山，与其裨将郭荣死之。政和人始祀谨，称张将军。宋时，安福郑枢密童时馆于李母家，尝祷神。及显，上迹于朝，进封侯爵。成化十年，处州贼入境，参议陈勃按邑，白昼梦神大声曰：“贼不来，公无恐。” 贼退，勃复修其庙。

莲花峰　下，有护国禅院。宋朱松尉县，父退林公森来就养，卒官舍。时方腊乱道梗，松权厝院西庑外，后竟葬焉。元末有儒士张以仁、魏伯坚卜筑峰下，而国子助教谢坤、知州孙蕴、儒学训导余应皆往从游，讲论经史以二十年，号“山中五凤。” 后俱以文行知名，而以仁、伯坚石隐不仕。御史高明立祠退林墓前，曰“启贤” ，以比孔氏之有正考父。

虾蟆峰　，宋时祷雨有应。

黄岭　在县南八里。岭东之水入于海，岭西之水入星溪。

逃奴岭　《县志》云：“岭名不知何义，一名倒炉。” 旧传诗云：“忆昔炎刘法网疏，季生当醢却佣逋。至今犹号逃奴岭，簇簇人家谁姓朱？” 盖不知其义，而借用季布事。今按《建安志》：汉梅福炼丹响山，其徒陈先生常窃食之。福怒，持剑逐先生，先生逃入浮玉洞，乃舍之。今洞名逃奴，意陈先生经斯岭矣。

石柱岩　，方广数丈，高数十丈，上下大小不殊，望若柱然。

紫云岩　界闽浙间，高插云表，诸山川一览可尽。有庵在岩右，有龙湫，祈雨灵应。

白岩　，祖山也。山势如屏，而顶半衍。明正统间，土人避乱其上，全活甚多，于今祷雨焉。

棋枰岩　秀拔如方几，相传魏、虞二仙局戏于此。

白鹤、白狗二岩　二岩与松溪县湛卢山连属，相传魏、虞二仙携鹤与犬来游。岩南有万松庵，北有会龙庵，皆在山顶，极为清绝。

南安岩　有石室，广数丈，中有马仙祠。马仙见《建安》。

《奇岩　》地名“石岩窠。”

坑洞　西据石壁之间，其中宽广，邑人于此避寇。

七星溪　源出铜盘山，经感化、东衢、长城三里，迤逦西流，南会浴龙溪，西会东平溪，合于大溪，入于建安东溪。溪有七石若北斗。

双涧溪　，源出西门岭，自东而西，至赤岩寨口析而东流。

石龟溪　源出长岭腰，南至铁山口，入七星溪。胡屯溪　纳黄岭坑之水，出池栋，入七星溪。赤砂溪　源出石豹坑，自西流至于黄岭东十五里，而会煖溪水，经石门入于大溪。

浴龙溪　源出九蓬山，北经考口入于七星溪。和溪　，源出西表岭，至放生潭析而东流入宁德县界。

东平溪　：发源奖山，出常口，受松溪之水，至西津会七星溪。

东梅溪　：源出师姑圳，入于松溪。

放生池　在县考口溪侧。

山表溪　其源有六，分为二水，西流入瓯宁县界。

苦竹溪　在县北。源出苦竹岭，自北而南，有十里滩。

下园溪　：源出筹岭，而至蛟龙潭，与李洋水合流，入双涧溪。

松溪县

湛卢山　在县南，连亘东关、杉溪二里及政和县界。山形峻峭，云雾浮凝。《唐拾遗记》《九域志》并云此山为湛王铸剑之所，炉冶遗迹及唐贞观崖刻，至今尚存。又云：欧冶子铸湛卢之剑，因以名山傍有剑池，一清彻底。宋元符己卯，岁旱应祷，邑令周公才祠焉。凿迹之日，西南隅露出石洞，冽泉随涌，桃花数片，演漾而呈，因名洞曰桃源。朱退林葬政和。文公祭扫祖坟，往来兹邑，时寓此山读书，书“吟室” 二字，今民家往往模字为匾。旧有精舍膳田，久已湮废。明嘉靖间，同知汪玩令黄金复立书院，置田五十馀亩，供祀妙峰山　。左接大姥，右联花蕊，峰峦稠叠。宋绍兴间，僧怀辩、德云结庵其上。

诰屏山　山势秀耸，有石如屏。下有石矼，旧立亭其上，又名“矼亭山。” 世传有头陀柯普者坐化于此，又名“柯亭山。” 山下有洞深邃，名“石洞” 也。中有流泉，大旱不涸，旁有修身岩。

七峰山　七峰连亘，龙腾凤舞。有庵曰“云际” ，元无垢禅师居之。师俗氏凌，古田人，自佣松溪，时时放牛山下。一日遇异人曰“石化石壁，授以道术。” 遂就云际出家。荤腥不茹，常入市乞米，暮必鬻肉还，人疑而瞷之。见师至中林，一虎出迎，饲肉骑归。大德戊戌，结木塔于莲花峰，趺坐而逝。乡人收葬之，北山，光现林樾。

东山　，旧名“吴家山” ，山有银卝十馀处。绍兴末，有龙泉县匠作过山下，见卝气盘结，私入采炼。隆兴间，立场瑞应，设官掌之。有林癸者，任崇安摆铺巡简，被命掌场，既卒，乡人为立庙，旁有圆珠山，一名珠林山，癸建会春亭。其下又有三岩，曰瑞岩，曰宝胜，曰灵应。瑞岩下有石室，可容三四十人，厓上有黑纹，如画丛篁之状。西边有泉迸出，下有石窦，元邑人吴华居之。华自幼不啖腥荤，至元间，弃家入岩修炼，数日，一二过食，凡四十馀年。岩旁莳蔬，有盗之者，虑其跣而伤足，每织屦悬树间待之。鬻蔬得钱，辄以施贫子。人病疫迎至，靡不应验。夜趺坐蒲团，山鬼满前，恬不怪也。宝胜岩有石室，前后有门，相传吴道者居此，辟谷数年羽化。灵应岩，传有柴、胡二仙羽化于此。上有石碁盘，东有灵显山，西有虎头石，前有飞泉三级。山巅有小窍，常枯。岁旱祷之，得泉即雨。又其西有峰曰石牛山，西北有吴十七郎者居之。十七郎，庆元人，或云五代仕周为谏议大夫，归居于此。开辟田野，募人耕种，乡人利之，没为立祠，曰“吴《土主》。”

南屏山　峰峦回叠，映翠凝岚，亘如屏矣。巅有石狗、石龟、石佛、石僧等像。石牛、石马诸峰，又名“石林山” 也。

万山　，周回五十馀里，或谓“山所产万种” ，或谓“姓万者居之。”

蹲狮山　以形名，由西北万山而来，盘回起伏，屹立县北，县主山也。旧传有元索翁者修真于此，又名尊师山。

石壁山　县南挂榜山也。石壁峭立，高数十丈，下有龙潭，潭上下皆石滩，浅甚，潭居中独深，旧有龙出没，又名“龙井。”

中峰山　有中峰寺，唐时伏虎禅师居之。师法名行儒，谨律行，邃理学。唐景福元年，创庵此山。山有虎，乡人竞逐，师乃驱之出迎，由是乡人为寺焉。旁有伏虎坛，石迹犹存。

丹霞山　在豪田里。有峰卓立如笔，曰“笔峰。” 王认山　，宋益王昱由浙入闽经此，赏其奇胜，邑人因以名山。有瀑龙井、石门、聚猿、八景。筋竹山　，有石室，可容十数人。传闻异人在山中修行，后乘云而去，遗坛犹在。傍有石井石窦常干。旱祷若有泉涌，取瓶盛之，泉竭即雨。鸾峰山　山势峻拔，延袤二百馀里，南接龙泉，北连南浦。相传，有仙人乘鸾翱游其间，上有古坛，坛东有龙井，可祷雨。

白峰山　旧有“三仙” 憩此。

“《皆望》山　” 岿然峭拔，可俯望环邑诸山。

麒麟山　在永宁里。下有玉泉庵。

白马山　上有仙岩庵，中有香台，又名“仙坛。” 花蕊峰　在东关里，舒奇耸秀，状如花蕊，故名。花岩　岩石有五色杂纹如花。有马仙祠，前有三女井，应旱祷。后二大石如鼓如帽，状甚奇异。百丈岩　旧传马仙于此上升，峭壁间有马蹄。

“剪尺遗痕。” 巅有三圣井，又有石𥐻，宛若陶成，不容一物。乡人祷雨不至，投以木石，滚出即雨。狮子岩　岩前有石室，高丈馀，广五尺许，室中有窍，仅容侧入。

使君岩　《旧志》：“刺史王汝休尝发兵收复此地，因名。”

瓯冶洞　，相传瓯冶子居此。

香婆岩　宋嘉定间，里人陈翁女，自少不字，鬻香为业。有剩香，辄焚之岩下。或依岩宿，数日不食，人以为痴，唯李五郎善遇之。一日鬻香还呼五郎，比追至，已化去矣。因食其所遗饭，亦化。龙津岩　在风屯牛皮滩。岩上有“龙津” 二字，元赵孟𫖯所书。

松源溪　一名“大溪” ，源出浙之庆元县松源乡，经梓亭寨迤逦而下，出关口渡，合流抵政和县西津，接七星溪，下建安东溪。

平乐溪　：发源瑞应场，西北流，又三十里出关口渡入大溪。

松峡溪　源出东关里铁岭，至于关口渡。新坑溪　，源出庆元梓亭寨，经皈伏里至新坑桥。

直源溪　源出花岩，东流至县南入大溪。渡头溪　源出筋竹山，西流经永宁里入大溪。清泉溪　源出筋竹山，东北经永和里入大溪。杉溪　源出上元，南至杉溪桥。

白石溪　源出皆望山，西流经官桥入大溪。“云溪　” ，源出庆元狮子岩，南流六十里至政和入大溪。

龙居陂　，溉田千馀亩。

回沙　在政平桥东放生池上。相传“回沙成坂” ，士人首荐。宋时沙回者四，而李怿、吴岩夫、李扶、叶元皆乡荐居首。

寿宁县

镇武山　，县主山也。山若人形，秀甲一境，故建县据之。在县南者曰“翠屏” ，在县东者曰“丛珠” ，在县西者曰“天马。”

板仙山　上有岩如石乳，祷雨多应。

高山　在县西南十里。孤峰耸翠，拔出于群山之表。

大蜀山　，在县北八十里。古号“黑风洞” ，中有银坑。

半月山　在县城中西隅，状如半月。

榧子尖山　：在县城西三十里。俗谓白鹤仙遗迹。

基德八仙山　在县南九十五里。山巅有巨石，方圆数丈，存有棋盘仙迹。

天池峰　山巅有池，清泚不竭。元主簿徐元德诗：“地灵特遣泉通石，天近常流水满池。”

石门　在县南溪村。横塞溪端，凿其中以通往来。

“铁仙嶂　” 三峰秀峙，石林阴森，仙人所居。蟾溪　发源大蜀山下，经县东流至福安县至于海。

茗溪　：源出高山，北流入于蟾溪。

源底溪　源出青竹岭，北流会漈头入蟾溪。南溪　：源出紫翠岩，迤逦流至福安入于海。“平溪　” ：源出西表岭。

尤溪　源出虎阱岭下，东流。丹溪　，源出芹洋岭，下东流。

九岭溪　：源出大黍，由芹洋东流，上四溪俱入南溪。

铁梗溪　：源出东山下，会梅洲溪，经东溪头、双港，至福安入海。

上地溪　源出百里林山，下入杨州溪。

渔溪　源出立茂山下，南流绕花岭，至福安县入海。

犀溪　源出佛漈上，东流入官田场龙潭溪，至福安县入海。

龙潭溪　与犀溪同源

禾溪：源　出牧童坂山下，至溪口经福宁州入海。

龙井七所　一在火焰坑，一在郑家洋，一在麤垄，一在笏际，一在大炉坑，一在白岩后，一在廷家洋。